**ĢIMENES ATGRIEŠANĀS LATVIJĀ**

|  |  |  |  |
| --- | --- | --- | --- |
| **Situācija** | **Kas jānokārto pirms atgriešanās** | **Atgriežoties Latvijā pienākas** | **Kādi dokumenti Latvijā jākārto** |
| 1) **Māmiņa un tētis** **atgriežas Latvijā ar pusgadu vecu bērnu**. Darba  attiecības abi vecāki citā valstī ir pārtraukuši. | Jāpaziņo mītnes valsts kompetentajai iestādei, ka pārceļas uz dzīvi Latvijā | * **Bērna piedzimšanas pabalsts** 421,17 EUR * **Bērna kopšanas pabalsts** (171 EUR līdz 1,5 g, 42,69 EUR 1,5-2 g) | Jāiesniedz iesniegums pabalstu piešķiršanai |
| 2) **Māmiņa un tētis** atgriežas Latvijā ***ar bērnu līdz 1 gada vecumam****.* Darba  attiecības abi vecāki citā valstī ir  pārtraukuši | Jāpaziņo mītnes valsts kompetentajai iestādei, ka pārceļas uz dzīvi Latvijā | * **Bērna kopšanas pabalsts** (171 EUR līdz 1,5 g, 42,69 EUR 1,5-2 g) * **Ģimenes valsts pabalsts** (no bērna 1 gada vecuma): par 1 bērnu 25,00 EUR. | Jāiesniedz iesniegums pabalstu piešķiršanai |
| 3) **Māmiņa un tētis** atgriežas Latvijā **ar vairākiem** ***bērniem, kuri vecāki par 2 gadiem****.* Darba attiecības abi vecāki citā valstī ir pārtraukuši | Jāpaziņo mītnes valsts kompetentajai iestādei, ka pārceļas uz dzīvi Latvijā | * **Ģimenes valsts pabalsts:** * par 1 bērnu 25,00 EUR ; * par 2 bērniem kopā 100,00 EUR; * par 3 bērniem kopā 225,00 EUR; * par 4 un vairāk bērniem (par katru 100,00 EUR) | Jāiesniedz iesniegums pabalstu piešķiršanai |
| 4) Latvijā atgriežas **ģimene**. Vīrs ir pārtraucis darba attiecības citā valstī, Latvijā darba attiecības nav uzsāktas. Sievai pēc dažiem mēnešiem  **gaidāms bērniņš**, **strādājusi citā dalībvalstī un saņem maternitātes pabalstu** no pēdējās nodarbinātības valsts, bet ir pārtrauktas darba attiecības citā valstī. | Jāpaziņo mītnes valsts kompetentajai iestādei, ka pārceļas uz dzīvi Latvijā | * **Bērna piedzimšanas pabalsts** 421,17 EUR *(ja pabalsts pieprasīts 6 mēnešu laikā no bērna astotās dzīvības dienas)* * **Bērna kopšanas pabalsts:** 171 EUR līdz 1,5 g, 42,69 EUR 1,5-2 g Ģimenes valsts pabalsts par 1 bērnu 25,00 EUR (no bērna 1 gada vecuma)   *Kamēr mamma saņem maternitātes pabalstu no citas valsts, tiesības pieprasīt bērna kopšanas pabalstu un ģimenes valsts pabalstu ir tēvam. Pēc maternitātes pabalsta saņemšanas beigām, pabalstus var pieprasīt mamma.* | Jāiesniedz iesniegums pabalstu piešķiršanai |
| 5) Latvijā atgriežas **māmiņa ar *1 gadu vecu bērnu*, bērna tēvs paliek strādāt citā valstī** | Jāpaziņo tēva nodarbinātības valsts  kompetentajai iestādei par māmiņas un bērna dzīvesvietas maiņu | **Bērna kopšanas pabalsts un ģimenes valsts pabalsts** *starpības apmērā, ja ģimenes pabalstu kopējā summa tēva nodarbinātības valstī ir mazāka nekā Latvijas pabalstu summa* | Jāiesniedz iesniegums pabalstu piešķiršanai |
| 6) Latvijā atgriežas **vecāki ar bērnu, kas *vecāks par 2 gadiem*.** Tēvs uzsāk nodarbinātību Latvijā, **māte turpina saņemt bezdarbnieka pabalstu no**  **pēdējās nodarbinātības valsts** (saņemts U2 dokuments bezdarbnieka pabalsta tiesību saglabāšanai) | Jāpaziņo mītnes valsts kompetentajai iestādei, ka pārceļas uz dzīvi Latvijā | **Ģimenes valsts pabalsts** 25,00 EUR - **pieprasāms tēvam.** Mātei no pēdējās nodarbinātības valsts  (kura izmaksā bezdarbnieka pabalstu) pienākas ģimenes pabalstu summa starpības apmērā, ja  ģimenes pabalstu summa tur ir lielāka nekā Latvijā.  Mātei būs tiesības saņemt ģimenes valsts pabalstu pēc tam, kad beigsies bezdarbnieka pabalsta izmaksa pēdējās nodarbinātības valstī. | Jāiesniedz iesniegums pabalsta piešķiršanai |

**Pabalstu pieprasīšana**

**Bērna piedzimšanas pabalsta** piešķiršanai, jāiesniedz iesniegums D11201 „Iesniegums bērna piedzimšanas pabalsts piešķiršanai”

**Bērna kopšanas pabalsta** piešķiršanai, jāiesniedz iesniegums D11243 „Iesniegums bērna kopšanas pabalsta un piemaksas pie bērna kopšanas pabalsta par dvīņiem vai vairākiem vienās dzemdībās dzimušiem bērniem piešķiršanai”

**Ģimenes valsts pabalsta** piešķiršanai, jāiesniedz iesniegums D11203 „Iesniegums ģimenes valsts pabalsta/piemaksas pie ģimenes valsts pabalsta par bērnu ar invaliditāti piešķiršanai” (kāds no ģimenes locekļiem ir (vai bija) nodarbināts un/vai dzīvoja ES/EEZ vai citā valstī).

**Iesniegumus var iesniegt:**

* Personīgi, jebkurā VSAA nodaļā, valsts un pašvaldību vienotajos klientu apkalpošanas centros, ar kuriem VSAA ir noslēgts līgums; nosūtot pa pastu;
* elektroniski, parakstot iesniegumu ar drošu elektronisko parakstu, kas satur laika zīmogu.